[{"text_idx": "#000005", "text": "Kas nendel arvamustel on alust? Propastop pakub lugejatele vo\u0303imaluse seda ise hinnata, andes lihtsal skaalal punkte mo\u0303jukamates La\u0308a\u0308ne va\u0308ljaannetes Eesti kohta ilmunud kriitilisematele kajastustele. To\u0303ime esile va\u0308rvikamad tsitaadid, po\u0303hjaliku hinnangu andmiseks soovitame la\u0308bi lugeda kogu artikli."}, {"text_idx": "#000006", "text": "\u201eAmetisse astuv minister Mart Ja\u0308rvik on praeguseks kustutatud Facebook\u2019i postituses va\u0308itnud, et mo\u0303ned riigi tipp-poliitikud on \u201esalajuudid\u201d ja hoiatanud naispoliitikuid, et \u201eemmede aeg on la\u0308bi, issid on kodus\u201d. U\u0308ks erakonna liider, 41-aastane Martin Helme kutsus u\u0308les looma \u201evalget Eestit\u201d so\u0303nastades loosungi \u201ekui on must, na\u0308ita ust\u201d.\nSarnanedes USA president Trumpile vo\u0303i Ungari liider Viktor Orba\u0301nile, ru\u0308ndavad partei esindajad ajakirjanikke pidevalt su\u0308u\u0308distusega \u201ekallutatuses\u201d.\u201d"}, {"text_idx": "#000007", "text": "0 \u2013 ei tekitanud mingit mainekahju; 1 \u2013 tekitas mo\u0303ningase mainekahju; 2 \u2013 tekitas olulise mainekahju."}, {"text_idx": "#000008", "text": "\u201eEesti ministrite z\u030cest tekitab hirmu valge rassi u\u0308lemvo\u0303imu pooldamises\u201d\nNew York Times, 1. mai\n\u201eSelles kontekstis to\u0303lgendati z\u030cesti toetuse na\u0308itamisena valge u\u0308lemvo\u0303imu doktriinile ning see s\u030cokeeris paljusid kommentaatoreid. /... / Ka endine Rootsi va\u0308lisminister Carl Bildt va\u0308ljendas Twitteris muret kirjutades: \u201eOlen siiralt mures, kui na\u0308en kahe Eesti uue valitsuse liikme sellist ka\u0308itumist.\u201d\u201d"}, {"text_idx": "#000009", "text": "Saksa telekanali ARD pa\u0308evauudiste saade Tagesschau, 3. mai\n\u201eSee kaabukandja tahab po\u0303genikele nullkvooti, arvab, et Eestit on vaja kaitsta \u201cislami invasiooni\u201d ja \u201cso\u0303jatsoonide eest nagu Rootsis, Saksamaal ja Prantsusmaal\u201d ning u\u0308tles eelmisel aastal: \u201cKui koputada neegrile vastu pead, siis on see o\u0303o\u0303nespuit.\u201d\nValitsuses osaleb parema\u0308a\u0308rmuslik EKRE, natsionalistlik, rassistlik, homofoobne ja euroskeptiline partei. Selle esimees ei tee saladust, kuhu ta Eesti tahab Euroopa Liidus paigutada: \u201cMe tahame ja\u0308rgida Ungari ja Poola kurssi.\u201d Mart Helme poeg Martin, kes saab rahandusministriks, na\u0308eb, et Eestit ohustab \u201crahvuse va\u0308ljavahetamine\u201d ja lubab, et riik ja\u0308a\u0308b \u201cvalgeks riigiks\u201d.\u201d"}, {"text_idx": "#000010", "text": "\u201eEesti minister nimetab presidenti \u201eemotsionaalselt u\u0308lesko\u0308etud naiseks\u201d\u201d\nUudisteagentuur Associated Press, 3. mai. Uudis ilmus ku\u0308mnetes meediakanalites, sh na\u0308iteks Washington Postis\n\u201eEesti uus siseminister nimetas riigi esimest naispresidenti \u201eemotsionaalselt u\u0308lesko\u0308etud naiseks,\u201d kuna riigipea marssis va\u0308lja koduva\u0308givallas su\u0308u\u0308distatud ministri ametisse vannutamiselt.\nMart Helme tegi seksistliku ma\u0308rkuse pressikonverentsil, kus ta su\u0308u\u0308distas ka Eesti ajakirjandusva\u0308ljaandeid topeltstandartide kasutamises koduva\u0308givalla juhtumite kajastamisel tema nu\u0308u\u0308dseks juba lahkunud parem-a\u0308a\u0308rmusliku erakonna ministri suhtes.\u201d"}, {"text_idx": "#000011", "text": "\u201eRassism, seksism, natsi-majandus: Eesti parema\u0308a\u0308rmuslus vo\u0303imul\u201d\n\u201eValdavalt on u\u0308ks erakond hoidunud Eesti vene-keelse va\u0308hemuse a\u0308rritamisest, kasutades selle asemel a\u0308ra no\u0303ukogude ajast pa\u0308rit ajaloolist tundlikkust migratsiooni suhtes ning muutes selle hirmuks uue, kujuteldava islami-migratsiooni laine ees. Sellegipoolest u\u0308tles (Ruuben) Kaalep, et tema veendumuse kohaselt ei saa Eesti vene keelt ko\u0303nelevaid inimesi kunagi pidada eestlasteks, isegi juhul, kui nad o\u0303pivad ha\u0308sti a\u0308ra eesti keele ning identifitseerivad end Eesti kodanikena.\u201d"}, {"text_idx": "#000012", "text": "0 \u2013 3 punkti: te ei pea tekkinud mainekahju oluliseks.\n4 \u2013 7 punkti: peate tekkinud mainekahju ma\u0308rkimisva\u0308a\u0308rseks.\n8 \u2013 10 punkti: peate mainekahju oluliseks ning ohtlikuks."}]